Nissene i skjul

***Nissene i skjul*** er en norsk komiserie fra 2025 produsert av Seefood TV for NRK. Serien som er lagt opp som en julekalender er en parodi på realitysjangeren, med særlig vekt på å parodiere *[[Forræder (TV-serie)|Forræder]]* og *[[Spillet (norsk realityserie)|Spillet]]*. Den er en oppfølger til *[[Nissene på låven]]* (2001), *[[Nissene over skog og hei]]* (2011) og *[[Nissene i bingen]]* (2021).

Opptakene pågikk i perioden januar til april 2025, og ble gjort på Sønsterud gård på Nes i Hole kommune.

Serien fikk blandet mottagelse, deriblant kritikk fra mange seere som mente at parodiene lignet for mye på virkelige personer, blant annet treningsinfluenseren Scott Engh, som omkom i en klatreulykke i 2025. NRK og Herman Flesvig avviste disse påstandene, og viste blant annet til at innspillingen skjedde før Engh døde. Kritikken til tross, serien var en seersuksess. Premieren ble sett av 1,4 millioner, og etter en uke var gjennomsnittlig seertall på over 1 million.

En mer overordnet kritikk av konseptet både til *Nissene i skjul* og TV 2s adventskalender samme år, *[[Rampenissen (TV-serie)|Rampenissen]]*, var at seriene ikke tilførte noe nytt til sjangeren.

## Handling
Det første deltagerne måtte gjøre var stemme på hvem de trodde var vennlige og hvem som ikke var vennlige. De 12 som fikk flest vennlig-stemmer fikk komme inn i fjøset og ble fjøsnisser, de andre ble tilsynelatende sendt hjem med en gang. Det var i hvert fall hva fjøsnissene trodde, men de som ikke fikk komme inn i fjøset måtte ned i fjøskjelleren, kalt skrotnissekjelleren, og ble «skrotnisser». I kjelleren var det en jury som frem til 11. desember daglig bestemte hvilken skrotnisse som fikk komme opp til fjøsnissene, den siste som fikk komme opp ble avgjort i en skrotnisseduell mellom de to gjenværende 12. desember.

Blant deltagerne var det hele tiden en som var «rampenisse», som skulle forsøke å sabotere spillet og fjøsoppgavene som deltagerne skulle utføre. Fjøsoppgavene ble løst enten i oppgavehallen eller utendørs. Dersom de mislyktes med fjøsoppgaven ville en andel av premiepotten på 1 million kroner havne i «Rampehullet», et hull i bordet hvor de holdt nisseråd. Pengene i rampehullet ville tilfalle rampenissen i stedet for vinneren. Hvem som til enhver tid var rampenisse var ukjent for alle de andre, og i nisserådet skulle de forsøke å stemme ut den de trodde var rampenissen.

15. desember kom «tre vise hen» inn på låven som utfordrere, hvor deltagerne skulle stemme over hvilken av de tre som fikk komme inn i spillet.

22. desember ble det kjent for de gjenværende deltagerne at alle som hadde blitt stemt ut hadde fått tilbud om å fortsette i spillet ved å gå inn i kjelleren under skrotkjelleren, nemlig møkkakjelleren, for så å komme tilbake senere. Dette var det bare én som hadde takket ja til, deltageren hadde da vært tre uker i møkkakjelleren før han returnerte til fjøset.

23. desember returnerte sju tidligere deltagere til fjøset for å være med og avgjøre finalen. 24. desember fikk de gjenværende deltagerne mulighet til å bygge opp igjen premiepotten til 1 million kroner ved å svare rett i en julequiz. De sju deltagerne som returnerte skulle forsøke å stemme ut rampenissen. Klarte de det ville de to som stod igjen dele premiepotten, om de ikke klarte det ville rampenissen vinne hele potten. Rampenissen viste seg å være Cato, som i utgangspunktet vant hele premien. Men siden han var 80 % sykmeldt fikk han kun  kroner. De resterende  kronene fikk han velge hvem skulle gå til, og da valgte han Stian.

## Medvirkende

;Merknader

:• Ingen røk ut 8. desember.

## Referanser


## Eksterne lenker
*